( 420 ) 



màige, desquelles choses elles font illecq en ung 

 feu rastons (crêpes), tartes, gasteaux,pains-ferrez 

 toutes viandes que l'en pourroit pourpenser ; et 

 aussy dont il n'y a celluy quy n'en rnengue son 

 saoul , et quy aprez mengier ne danse à la cor- 

 nemuse d'un bregier quy est amoureux de la 

 plus laide quy y soit. Et quy moult me plaist , 

 on y fait beaucoup d'aultres choses , comme de 

 dire fables, de jouer à souffler au charbon (i) ou 

 de recueillier les fuseaux quy souvent chent aux 

 femmes quy fillent; pour lequel recueillier tel est 

 le droit que celluy quy plus tost le recueille baise 

 la maistresse à quy le fuseau appartient. Et Dieu 

 scet la plaisance quy me vient quant Dieu me 

 donne la grâce d'en recueillier ung et d'y venir à 

 temps, 



— a Es-ce tout? dist la dame. 



— a Nennin, par mafoy, madame, dist Jehan. 

 Il n'y a que deux jours que nous y henasmes la 

 chocque, nous y copasmes le may. Que voulez- 

 vous que je vous die? Par ma foy, il y fait plus 

 plaisant que cheans mille fois. Et aussy nous 

 avons le los et le bruit pardessus tous les villages 

 de ce pays. Et de fait , il n'y a pas six jours que 

 nous gaignasmes ung mouton à la plus belle 

 compaignie que l'en sceut choisir entre quinze 



(1) Ce jeu est connu aujourd'hui soUs le nom de petit bonhomme 

 vit encore. 



